钦定古今图书集成/明伦汇编/人事典/第087卷 > 申鉴 > 《病项》明·吴宽
## 钦定古今图书集成/明伦汇编/人事典/第087卷 > 申鉴 > 《病项》明·吴宽

“人生自召百一病，伤彼六欲兼七情。”我今有病出偶
尔，开口欲说难为名。幸非寒战与潮热，一痛却使心
怦怦。籧篨戚施古人疾，二者一旦来相婴。董宣不屈
汉公主，徐积已见胡先生。昨朝向人忽作别，即欲回
顾仍前行。昂头莫肯少轻诺，侧目欲就多欢迎。我生
由来汎掘强，只今见者尢加惊。独鹤引吭频饮喙，大
鸡盛气相喧争。嗟吁元首本无恙，股肱何不思扶倾。
端愁蔓延入骨髓，此病始知为匪轻。轩岐《医经》动盈
卷，不识何药堪煎烹。莫如闭户学导引，动荡血脉方
和平。未能痛定得思痛，把笔遣闷诗先成。